BENDROJI POZICIJA (EB) Nr. 15/2006

Tarybos priimta 2006 m. liepos 24 d.

siekiant priimti ... Europos Parlamento ir Tarybos sprendimą Nr. .../2006/EB, nustatantį veiksmų programą mokymosi visą gyvenimą srityje

(2006/C 251 E/03)

EUROPOS PARLAMENTAS IR EUROPOS SĄJUNGOS TARYBA,

atsižvelgdami į Europos bendrijos steigimo sutartį, ypač į jos 149 straipsnio 4 dalį bei 150 straipsnio 4 dalį,

atsižvelgdami į Komisijos pasiūlymą,

atsižvelgdami į Europos ekonomikos ir socialinių reikalų komiteto nuomonę (1),

atsižvelgdami į Regionų komiteto nuomonę (2),

laikydamiesi Sutarties 251 straipsnyje nustatytos tvarkos (3),

kadangi:

Siekiant kuo tinkamiau padengti užsienyje studijuojančių studentų realias papildomas išlaidas, standartinė studentų mobilumo stipendija turėtų būti vidutiniškai 200 EUR per mėnesį realia išraiška programos trukmės laikotarpiu.

Įgyvendinant visas programos dalis reikia didinti nepalankioje padėtyje esančių grupių prieigos galimybes, taip pat aktyviai spręsti klausimus, susijusius su specialiais neįgaliųjų asmenų mokymosi poreikiais, skiriant, be kitų priemonių, didesnes stipendijas, atspindinčias neįgaliųjų dalyvių papildomas išlaidas bei remiant ženklų kalbos ir Brailio rašto mokymąsi bei naudojimą.

Reikėtų atkreipti dėmesį į Europos švietimo per sportą metų (2004 m.) pasiekimus ir tais metais pabrėžtą potencialią švietimo įstaigų ir sporto organizacijų bendradarbiavimo naudą švietimo srityje.

Kadangi valstybės narės negali deramai pasiekti šio sprendimo tikslo, susijusio su europinio bendradarbiavimo indėliu į kokybišką švietimą ir mokymą — kadangi daugiašalę partnerystę, tarptautinį mobilumą ir pasikeitimą informacija reikia vykdyti Bendrijos mastu — todėl jį dėl būtinų veiksmų ir priemonių pobūdžio galima geriau pasiekti Bendrijos lygiu, Bendrija, vadovaudamasi Sutarties 5 straipsnyje nustatytu subsidiarumo principu, gali tvirtinti priemones. Pagal tame straipsnyje nustatytą proporcingumo principą, šiuo sprendimu neviršijama to, kas būtina nurodytam tikslui pasiekti.

NUSPRENDĖ:

I ANTRAŠTINĖ DALIS

BENDROSIOS NUOSTATOS

I SKYRIUS

Mokymosi visą gyvenimą programa

1 straipsnis

Mokymosi visą gyvenimą programos įsteigimas

1. Šiuo sprendimu įsteigiama Bendrijos veiksmų programa mokymosi visą gyvenimą srityje (toliau — Mokymosi visą gyvenimą programa).

2. Bendras Mokymosi visą gyvenimą programos tikslas yra pasitelkiant mokymąsi visą gyvenimą prisidėti prie Bendrijos, kaip pažangios žinių visuomenės, pasižyminčios darniu ekonomikos augimu, kuriančios daugiau ir geresnių darbo vietų bei stiprinančios socialinę sanglaudą, vystymosi užtikrinant ateities kartoms gerą aplinkos apsaugą. Visų pirma ji siekia puoselėti švietimo ir mokymo sistemų Bendrijoje tarpusavio pasikeitimą patirtimi, bendradarbiavimą ir mobilumą, kad jos taptų pasauliniu kokybės standartu.

3. Konkretūs Mokymosi visą gyvenimą programos tikslai yra šie:

c)

4. Pagal priede nustatytas administracines nuostatas Mokymosi visą gyvenimą programa remia ir papildo veiksmus, kurių imasi valstybės narės, visapusiškai atsižvelgiant į jų atsakomybę už švietimo ir mokymo sistemų turinį bei jų kultūrų ir kalbų įvairovę.

5. Kaip nustatyta 3 straipsnyje, Mokymosi visą gyvenimą programos tikslų siekiama įgyvendinant keturias sektorių programas, vieną skersinę programą ir Jean Monnet programą (toliau visos kartu — paprogramės).

6. Šis sprendimas įgyvendinamas nuo 2007 m. sausio 1 d. iki 2013 m. gruodžio 31 d. Tačiau parengiamosios priemonės, tarp jų ir Komisijos sprendimai pagal 9 straipsnį, gali būti įgyvendinami nuo šio sprendimo įsigaliojimo dienos.

2 straipsnis

Sąvokų apibrėžimai

Šiame sprendime vartojami tokie apibrėžimai:

c)

3 straipsnis

Paprogramės

1. Sektorių paprogramės yra šios:

c)

2. Skersinę programą sudaro šios keturios pagrindinės veiklos kryptys:

c)

3. Jean Monnet programa remiamos institucijos ir veikla Europos integracijos srityje. Ją sudaro šios trys pagrindinės veiklos kryptys:

c)

4 straipsnis

Galimybė naudotis Mokymosi visą gyvenimą programa

Mokymosi visą gyvenimą programa skirta:

c)

5 straipsnis

Bendrijos veiksmai

1. Mokymosi visą gyvenimą programa apima paramą šiems veiksmams:

c)

2. Bendrijos parama gali būti skiriama parengiamiesiems vizitams, susijusiems su šiame straipsnyje nustatytais veiksmais.

3. Komisija gali rengti seminarus, kolokviumus ar susitikimus, kurie galėtų sudaryti palankias sąlygas Mokymosi visą gyvenimą programos įgyvendinimui, imtis atitinkamų informavimo, leidybos ir sklaidos veiksmų bei veiksmų, skirtų didinti informuotumą apie programą, ir vykdyti programos stebėseną ir vertinimą.

4. Šiame straipsnyje nurodytus veiksmus Komisija gali vykdyti tiesiogiai arba skelbdama kvietimus teikti paraiškas projektams arba kvietimus dalyvauti konkursuose.

6 straipsnis

Komisijos ir valstybių narių užduotys

1. Komisija užtikrina Mokymosi visą gyvenimą programoje numatytų Bendrijos veiksmų veiksmingą ir efektyvų įgyvendinimą.

2. Valstybės narės:

pagal Reglamento (EB, Euratomas) Nr. 1605/200 254 straipsnio 2 dalies c punkto ir Reglamento (EB, Euratomas) Nr. 2342/2002 38 straipsnio nuostatas įsteigia arba paskiria ir prižiūri tinkamą struktūrą, skirtą suderintam Mokymosi visą gyvenimą programos veiksmų įgyvendinimo valdymui, įskaitant biudžeto valdymą, nacionaliniu lygiu (nacionalines agentūras), vadovaujantis šiais kriterijais:

c)

3. Komisija, bendradarbiaudama su valstybėmis narėmis, užtikrina:

c)

7 straipsnis

Trečiųjų šalių dalyvavimas

1. Mokymosi visą gyvenimą programoje gali dalyvauti:

c)

2. Jean Monnet programos 1 pagrindinėje veikloje, nurodytoje 3 straipsnio 3 dalies a punkte, taip pat gali dalyvauti bet kurios kitos trečiosios šalies aukštojo mokslo institucijos.

3. Mokymosi visą gyvenimą programoje dalyvaujančios trečiosios šalys prisiima visus įsipareigojimus ir vykdo visas užduotis, kurie šiame sprendime nustatyti valstybėms narėms.

8 straipsnis

Tarptautinis bendradarbiavimas

Pagal Mokymosi visą gyvenimą programą ir pagal 9 straipsnį Komisija gali bendradarbiauti su trečiosiomis šalimis ir kompetentingomis tarptautinėmis organizacijomis, ypač Europos Taryba, Ekonominio bendradarbiavimo ir plėtros organizacija (EBPO) ir Jungtinių Tautų švietimo, mokslo ir kultūros organizacija (UNESCO).

II SKYRIUS

Mokymosi visą gyvenimą programos įgyvendinimas

9 straipsnis

Įgyvendinimo priemonės

1. Komisija, laikydamasi 10 straipsnio 2 dalyje nustatytos procedūros, patvirtina Mokymosi visą gyvenimą programos įgyvendinimui reikalingas priemones, susijusias su šiais klausimais:

c)

Komisijos pasiūlymais dėl paraiškų dėl 33 straipsnio 1 dalies b ir c punktuose nurodytų daugiašalių projektų ir tinklų atrankos;

2. Visiems klausimams, išskyrus tuos, kurie apibrėžti 1 dalyje, įgyvendinti reikalingos priemonės priimamos laikantis 10 straipsnio 3 dalyje nurodytos procedūros.

10 straipsnis

Komiteto procedūra

1. Komisijai padeda komitetas (toliau — Komitetas).

2. Kai daroma nuoroda į šią dalį, taikomi Sprendimo 1999/468/EB 4 ir 7 straipsniai, atsižvelgiant į jo 8 straipsnio nuostatas.

Sprendimo 1999/468/EB 4 straipsnio 3 dalyje nustatytas terminas yra du mėnesiai.

3. Kai daroma nuoroda į šią straipsnio dalį, taikomi Sprendimo 1999/468/EB 3 ir 7 straipsniai, atsižvelgiant į to sprendimo 8 straipsnio nuostatas.

4. Komitetas patvirtina savo darbo tvarkos taisykles.

5. Valstybėms narėms negali atstovauti asmenys, kurie dirba 6 straipsnio 2 dalies b punkte nurodytose nacionalinėse agentūrose arba kurie yra atsakingi už jų veiklą.

11 straipsnis

Socialiniai partneriai

1. Kai konsultuojamasi su Komitetu bet kuriuo klausimu, susijusiu su šio sprendimo taikymu dėl profesinio švietimo ir mokymo, Komiteto darbe kaip stebėtojai gali dalyvauti socialinių partnerių atstovai, kuriuos, remdamasi Europos socialinių partnerių pasiūlymais, paskyrė Komisija.

Tokių stebėtojų skaičius atitinka valstybių narių atstovų skaičių.

2. Tokie stebėtojai turi teisę reikalauti, kad jų pozicija būtų įrašyta į Komiteto posėdžio protokolus.

12 straipsnis

Horizontaliosios politikos kryptys

Įgyvendinant Mokymosi visą gyvenimą programą, reikia tinkamai užtikrinti, kad ji visapusiškai prisidėtų prie tolesnės horizontaliųjų Bendrijos politikos krypčių plėtros, visų pirma:

c)

13 straipsnis

Nuoseklumas ir papildomumas su kitomis politikos kryptimis

1. Komisija, bendradarbiaudama su valstybėmis narėmis, užtikrina bendrą nuoseklumą ir papildomumą su darbo programa „Švietimas ir mokymas 2010“ ir kitomis susijusiomis Bendrijos politikos kryptimis, priemonėmis ir veiksmais, visų pirma kultūros, žiniasklaidos, jaunimo, mokslinių tyrimų ir plėtros, užimtumo, kvalifikacijų pripažinimo, įmonių, aplinkosaugos, IKT srityse bei su Bendrijos statistikos programa.

Komisija, bendradarbiaudama su valstybėmis narėmis, užtikrina veiksmingą sąryšį tarp Mokymosi visą gyvenimą programos bei švietimo ir mokymo srities programų ir veiksmų, kurie vykdomi remiantis Bendrijos pasirengimo narystei priemonėmis, bei kitą bendradarbiavimą su trečiosiomis šalimis ir kompetentingomis tarptautinėmis organizacijomis.

2. Komisija reguliariai informuoja Komitetą apie kitas susijusias Bendrijos iniciatyvas mokymosi visą gyvenimą srityje, įskaitant bendradarbiavimą su trečiosiomis šalimis ir tarptautinėmis organizacijomis.

3. Įgyvendindamos veiksmus pagal Mokymosi visą gyvenimą programą, Komisija ir valstybės narės atsižvelgia į prioritetus, nurodytus jungtinėse užimtumo gairėse, kurias Taryba priėmė įgyvendindama Lisabonos partnerystę augimui ir darbo vietų kūrimui.

4. Bendradarbiaudama su Europos socialiniais partneriais Komisija stengiasi plėtoti tinkamą Mokymosi visą gyvenimą programos ir socialinio dialogo koordinavimą Bendrijos lygiu, taip pat ir skirtingų ekonomikos sektorių lygiu.

5. Įgyvendindama Mokymosi visą gyvenimą programą, Komisija atitinkamai užtikrina Europos profesinio mokymo plėtros centro (Cedefop) pagalbą su jo kompetencija susijusiose srityse, laikantis Tarybos reglamente (EEB) Nr. 337/75 (17) nustatytos tvarkos. Prireikus Komisija pagal savo įgaliojimus gali užtikrinti ir Europos mokymo fondo paramą su jo kompetencija susijusiose srityse, laikantis Tarybos reglamente (EEB) Nr. 1360/90 (18) nustatytos tvarkos.

6. Komisija reguliariai informuoja Profesinio mokymo patariamąjį komitetą apie atitinkamą pažangą profesinio švietimo ir mokymo srityje.

III SKYRIUS

Finansinės nuostatos — vertinimas

14 straipsnis

Finansavimas

1. Orientacinis finansinis paketas, skirtas šio sprendimo įgyvendinimui 7 metų laikotarpiu nuo 2007 m. sausio 1 d., yra 6 200 mln. (19) EUR. Pagal šį paketą Comenius, Erasmus, Leonardo da Vinci ir Grundtvig programoms skiriamos sumos nėra mažesnės, nei nurodyta priedo B.11 punkte. Komisija gali koreguoti šių asignavimų sumas pagal 10 straipsnio 2 dalyje nurodytą procedūrą.

2. Ne daugiau kaip 1 % Mokymosi visą gyvenimą programos asignavimų gali būti naudojama remti partnerių iš trečiųjų šalių, kurie pagal 7 straipsnio nuostatas nedalyvauja Mokymosi visą gyvenimą programoje, dalyvavimą partnerystės susitarimų, projektų ir tinklo veikloje, organizuojamoje pagal Mokymosi visą gyvenimą programą.

3. Metinį lėšų paskirstymą tvirtina biudžeto institucija neviršydama finansinės struktūros galimybių.

15 straipsnis

Stebėsena ir vertinimas

1. Komisija, bendradarbiaudama su valstybėmis narėmis, reguliariai stebi ir vertina, ar Mokymosi visą gyvenimą programa atitinka savo tikslus.

2. Komisija rengia reguliarius nepriklausomus išorės ekspertų vykdomus Mokymosi visą gyvenimą programos įvertinimus ir reguliariai skelbia stebėsenos statistinius duomenis.

3. Įgyvendinant programą reikia atsižvelgti į Mokymosi visą gyvenimą programos ir ankstesnės kartos švietimo ir mokymo programų stebėsenos ir įvertinimų rezultatus.

4. Valstybės narės atitinkamai iki 2010 m. birželio 30 d. ir 2015 m. birželio 30 d. pateikia Komisijai Mokymosi visą gyvenimą programos įgyvendinimo ir poveikio ataskaitas.

5. Komisija Europos Parlamentui, Tarybai, Europos ekonomikos ir socialinių reikalų komitetui bei Regionų komitetui pateikia:

c)

II ANTRAŠTINĖ DALIS

PAPROGRAMĖS

I SKYRIUS

Comenius programa

16 straipsnis

Galimybė dalyvauti Comenius programoje

Pagal Mokymosi visą gyvenimą programą Comenius programa skirta:

c)

17 straipsnis

Comenius programos tikslai

1. Be 1 straipsnyje nustatytų Mokymosi visą gyvenimą programos tikslų, konkretūs Comenius programos tikslai yra:

2. Comenius programos veiklos tikslai yra:

c)

18 straipsnis

Comenius programos veiksmai

1. Comenius programa gali būti remiami šie veiksmai:

c)

2. Straipsnio 1 dalyje nurodytų veiksmų veiklos detalės apibrėžiamos pagal 10 straipsnio 2 dalyje nustatytą tvarką.

19 straipsnis

Comenius programai skiriamos lėšos

Ne mažiau kaip 80 % Comenius programos lėšų skiriama 18 straipsnio 1 dalies a punkte minėtam mobilumui remti ir 18 straipsnio 1 dalies b punkte nurodytiems Comenius partnerystės susitarimams.

II SKYRIUS

Erasmus programa

20 straipsnis

Galimybė dalyvauti Erasmus programoje

Pagal Mokymosi visą gyvenimą programą Erasmus programa skirta:

c)

21 straipsnis

Erasmus programos tikslai

1. Be 1 straipsnyje nustatytų Mokymosi visą gyvenimą programos tikslų, konkretūs Erasmus programos tikslai yra:

2. Erasmus programos veiklos tikslai yra:

c)

22 straipsnis

Erasmus programos veiksmai

1. Erasmus programa gali būti remiami šie veiksmai:

c)

2. Pagal 1 dalies a punkto i papunktį mobilume dalyvaujantys asmenys („Erasmus studentai“) yra:

c)

3. Straipsnio 1 dalyje nurodytų veiksmų veiklos detalės apibrėžiamos pagal 10 straipsnio 2 dalyje nustatytą tvarką.

23 straipsnis

Erasmus programai skiriamos lėšos

Ne mažiau kaip 80 % Erasmus programos lėšų skiriama 22 straipsnio 1 dalies a punkte minėtam mobilumui remti

III SKYRIUS

Leonardo da Vinci programa

24 straipsnis

Galimybė dalyvauti Leonardo da Vinci programoje

Pagal Mokymosi visą gyvenimą programą Leonardo da Vinci programa skirta:

c)

25 straipsnis

Leonardo da Vinci programos tikslai

1. Be 1 straipsnyje nustatytų Mokymosi visą gyvenimą programos tikslų, konkretūs Leonardo da Vinci programos tikslai yra:

c)

2. Leonardo da Vinci programos veiklos tikslai yra šie:

gerinti pirminiame bei tęstiniame profesiniame švietime ir mokyme dalyvaujančių žmonių mobilumo Europos mastu kokybę ir padidinti jo mastą, kad iki Mokymosi visą gyvenimą programos pabaigos stažuočių įmonėse skaičius pasiektų mažiausiai 80 000 per metus;

c)

26 straipsnis

Leonardo da Vinci programos veiksmai

1. Leonardo da Vinci programa gali būti remiami šie veiksmai:

5 straipsnio 1 dalies c punkte nurodyti daugiašaliai projektai, ypač skirti tobulinti mokymo sistemoms didžiausią dėmesį skiriant naujovių perkėlimui, įskaitant skirtingomis sąlygomis sukurtų naujoviškų produktų ir procesų kalbinį, kultūrinį ir teisinį pritaikymą nacionaliniams poreikiams;

c)

2. Tokių veiksmų veiklos detalės apibrėžiamos pagal 10 straipsnio 2 dalyje nustatytą tvarką.

27 straipsnis

Leonardo da Vinci programai skiriamos lėšos

Ne mažiau kaip 60 % Leonardo da Vinci programos biudžeto skiriama 26 straipsnio 1 dalies a ir b punktuose nurodytam mobilumui ir parterystės susitarimams remti.

IV SKYRIUS

Grundtvig programa

28 straipsnis

Galimybė dalyvauti Grundtvig programoje

Pagal Mokymosi visą gyvenimą programą Grundtvig programa skirta:

c)

29 straipsnis

Grundtvig programos tikslai

1. Be 1 straipsnyje nustatytų Mokymosi visą gyvenimą programos tikslų, konkretūs Grundtvig programos tikslai yra:

2. Grundtvig programos veiklos tikslai yra:

pagerinti suaugusiųjų švietime dalyvaujančių asmenų mobilumo Europos mastu kokybę ir galimybes juo pasinaudoti ir padidinti jo mastą, kad iki 2013 m. tokių mobilių asmenų skaičius būtų mažiausiai 7000 per metus;

c)

30 straipsnis

Grundtvig programos veiksmai

1. Grundtvig programa gali būti remiami šie veiksmai:

c)

2. Tokių veiksmų veiklos detalės apibrėžiamos pagal 10 straipsnio 2 dalyje nurodytą tvarką.

31 straipsnis

Grundvig programai skiriamos lėšos

Ne mažiau kaip 55 % Grundtvig programos numatyto biudžeto skiriama 30 straipsnio 1 dalies a ir b punktuose nurodytam mobilumui ir partnerystėms remti.

V SKYRIUS

Skersinė programa

32 straipsnis

Skersinės programos tikslai

1. Be 1 straipsnyje nustatytų Mokymosi visą gyvenimą programos tikslų konkretūs skersinės programos tikslai yra šie:

2. Skersinės programos veiklos tikslai yra šie:

c)

33 straipsnis

Skersinės programos veiksmai

1. Pagal 3 straipsnio 2 dalies a punkte nurodytą pagrindinę bendradarbiavimo ir naujovių mokymosi visą gyvenimą politikos srityje veiklą gali būti remiami šie veiksmai:

c)

2. Pagal 3 straipsnio 2 dalies b punkte nurodytą pagrindinę kalbų mokymosi veiklą gali būti remiami toliau išvardyti veiksmai, skirti patenkinti mokymo ir mokymosi poreikius, susijusius su daugiau nei vienos paprogramės sritimis:

c)

3. Pagal 3 straipsnio 2 dalies c punkte nurodytą pagrindinę IKT veiklą gali būti remiami toliau išvardyti veiksmai, skirti patenkinti mokymo ir mokymosi poreikius, susijusius su daugiau nei vienos paprogramės sritimis:

c)

4. Pagal 3 straipsnio 2 dalies d punkte nustatytą pagrindinę platinimo veiklą gali būti remiami šie veiksmai:

c)

VI SKYRIUS

Jean Monnet programa

34 straipsnis

Galimybė dalyvauti Jean Monnet programoje

Pagal Mokymosi visą gyvenimą programą Jean Monnet programa skirta:

c)

35 straipsnis

Jean Monnet programos tikslai

1. Be 1 straipsnyje nustatytų Mokymosi visą gyvenimą programos tikslų, konkretūs Jean Monnet programos tikslai yra šie:

2. Jean Monnet programos veiklos tikslai yra šie:

c)

36 straipsnis

Jean Monnet programos veiksmai

1. Pagal 3 straipsnio 3 dalies a punkte apibrėžtą pagrindinę veiklą gali būti remiami šie veiksmai:

2. 5 straipsnio 1 dalies g punkte nurodytos dotacijos veiklai, skirtos toliau išvardytų institucijų, siekiančių Europai svarbaus tikslo, tam tikrų veiklos ir administracinių išlaidų finansavimui, gali būti suteikiamos, pagal 3 straipsnio 3 dalies b punkte nurodytą pagrindinę veiklą:

c)

3. Pagal 3 straipsnio 3 dalies c punkte nurodytą pagrindinę veiklą, 5 straipsnio 1 dalies g punkte nurodytos dotacijos veiklai gali būti suteikiamos siekiant bendrai finansuoti švietimo ir mokymo srityse veikiančių Europos institucijų arba asociacijų tam tikras veiklos ir administracines išlaidas.

4. Pagal partnerystės pagrindų susitarimą su Komisija dotacijos gali būti suteikiamos kasmet arba jas atnaujinant.

37 straipsnis

Jean Monnet programai skiriamos lėšos

Ne mažiau kaip 16 % Jean Monnet programos biudžeto skiriama 3 straipsnio 3 dalies a punkte nurodytai pagrindinei veiklai remti, ne mažiau kaip 65 % — 3 straipsnio 3 dalies b punkte nurodytai pagrindinei veiklai remti, ir ne mažiau kaip 19 % — 3 straipsnio 3 dalies c punkte nurodytai pagrindinei veiklai remti.

III ANTRAŠTINĖ DALIS

PEREINAMOJO LAIKOTARPIO IR BAIGIAMOSIOS NUOSTATOS

38 straipsnis

Pereinamojo laikotarpio nuostata

1. Veiksmai, kurie, remiantis Sprendimu Nr. 1999/382/EB, Sprendimu Nr. 253/2000/EB, Sprendimu Nr. 2318/2003/EB, Sprendimu Nr. 791/2004/EB arba Sprendimu Nr. 2241/2004/EB, buvo pradėti 2006 m. gruodžio 31 d. arba anksčiau, atliekami laikantis tų sprendimų nuostatų, išskyrus tai, kad pagal tuos sprendimus įsteigtus komitetus pakeičia pagal šio sprendimo 10 straipsnį įsteigtas komitetas.

2. Kaip numatyta Tarybos Reglamento (EB, Euratomas) Nr. 1605/2002 18 straipsnyje, Mokymosi visą gyvenimą programai gali būti perduodami asignavimai, atitinkantys asignuotas įplaukas iš grąžinamų nepagrįstai išmokėtų sumų pagal Sprendimą 382/1999/EB, Sprendimą 253/2000/EB, Sprendimą 2318/2003/EB, Sprendimą 791/2004/EB arba Sprendimą 2241/2004/EB.

39 straipsnis

Įsigaliojimas

Šis sprendimas įsigalioja dvidešimtą dieną nuo jo paskelbimo Europos Sąjungos oficialiajame leidinyje.

(1) OL C 221, 2005 9 8, p. 134.

(2) OL C 164, 2005 7 5, p. 59.

(3) 2005 m. spalio 25 d. Europos Parlamento nuomonė (dar nepaskelbta Oficialiajame leidinyje), 2006 m. liepos 24 d. Tarybos bendroji pozicija, Europos Parlamento pozicija (dar nepaskelbta Oficialiajame leidinyje) ir … Tarybos sprendimas.

(4) OL L 146, 1999 6 11, p. 33. Sprendimas su paskutiniais pakeitimais, padarytais Reglamentu (EB) Nr. 885/2004 (OL L 168, 2004 5 1, p. 1).

(5) OL L 28, 2000 2 3, p. 1. Sprendimas su paskutiniais pakeitimais, padarytais Reglamentu (EB) Nr. 885/2004.

(6) OL L 345, 2003 12 31, p. 9.

(7) OL L 138, 2004 4 30, p. 31.

(8) OL L 390, 2004 12 31, p. 6.

(9) OL L 345, 2000 12 31, p. 1.

(10) OL C 163, 2002 7 9, p. 1.

(11) OL C 13, 2003 1 18, p. 2.

(12) OL C 293 E, 2002 11 28, p. 103.

(13) OL L 248, 2002 9 16, p. 1.

(14) OL L 357, 2002 12 31, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).

(15) OL C ….

(16) OL L 184, 1999 7 17, p. 23.

(17) OL L 39, 1975 2 13. Reglamentas su paskutiniais pakeitimais, padarytais Reglamentu (EB) Nr. 2051/2004 (OL L 355, 2004 12 1, p. 1).

(18) OL L 131, 1990 5 23, p. 1. Reglamentas su paskutiniais pakeitimais, padarytais Reglamentu (EB) Nr. 1648/2003 (OL L 245, 2003 9 29, p. 22).

(19) Ši suma nustatyta remiantis 2004 m. duomenimis ir koreguojama atsižvelgiant į infliaciją.

Be to, remdamasi 1996 m. lapkričio 11 d. Tarybos reglamentu (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų, Komisija pagal šią Mokymosi visą gyvenimą programą gali atlikti patikrinimus ir inspektavimus vietoje (1) .

NARIC tinklo, Eurydice tinklo, Euroguidance tinklo nacionaliniai padaliniai, e. porinių veiksmų rėmimo nacionalinės tarnybos ir nacionaliniai Europass centrai veikia kaip priemonės programai įgyvendinti nacionaliniu lygiu, laikantis Reglamento (EB, Euratomas) Nr. 1605/2002 54 straipsnio 2 dalies c punkto ir Reglamento (EB, Euratomas) Nr. 2342/2002 38 straipsnio nuostatų.

bendru gyventojų skaičiumi ir 15–35 metų amžiaus gyventojų dalimi, kai vykdomi su mobilumu, partnerystėmis ir daugiašaliais projektais susiję veiksmai pagal Leonardo da Vinci programą, nustatyti 26 straipsnio 1 dalies a, b ir c punktuose;

Be to, kriterijai suteiks galimybę nacionalinėms agentūroms numatyti galimą paramos gavėjų bendrą finansavimą įnašais natūra. Tokius įnašus turėtų būti galima patikrinti faktiškai, bet finansinis jų įvertinimas nėra būtinas.

Dėl šių veiksmų pateikti finansinės paramos prašymai pateikiami Komisijai, kuri atlieka atranką ir skirsto finansinę paramą pareiškėjams, atrinktiems pagal bendrąsias gaires, nustatytinas pagal 9 straipsnio 1 dalies c punktą.

c)

Dėl šio veiksmo pateikiami finansinės paramos prašymai perduodami nacionalinei agentūrai, kurią pagal 6 straipsnio 2 dalies b punktą paskyrė valstybė narė, kurioje yra projekto koordinatorius. Valstybės narės, kurioje yra projekto koordinatorius, nacionalinė agentūra įvertina paraiškas ir pateikia Komisijai galutinį paraiškų, kurias ji siūlo finansuoti, sąrašą. Komisija priima sprendimą dėl pasiūlyto galutinio sąrašo; vadovaudamasi šiuo sprendimu nacionalinė agentūra skiria atitinkamą finansinę paramą pareiškėjams, atrinktiems remiantis bendrosiomis gairėmis, nustatytinomis pagal 9 straipsnio 1 dalies c punktą.

5 straipsnio 1 dalies c punkte nurodyti daugiašaliai projektai.

Dėl šių veiksmų pateikti finansinės paramos prašymai pateikiami atitinkamoms nacionalinėms agentūroms, kurias pagal 6 straipsnio 2 dalies b punktą paskyrė valstybės narės. Nacionalinės agentūros vykdo atranką ir skirsto finansinę paramą pareiškėjams, atrinktiems pagal bendrąsias gaires, nustatytinas pagal 9 straipsnio 1 dalies c punktą. Nacionalinės agentūros paskirsto dotacijas atitinkamoje valstybėje narėje esantiems paramos gavėjams. Kiekvienas dvišalės arba daugiašalės partnerystės narys finansavimą gauna tiesiogiai iš savo nacionalinės agentūros.

c)

TARYBOS MOTYVŲ PAREIŠKIMAS

I. ĮVADAS

1. 2004 m. liepos 15 d. Komisija Europos Parlamentui ir Tarybai pateikė EB sutarties 149 straipsnio 4 dalimi ir 150 straipsnio 4 dalimi grindžiamą pasiūlymą dėl sprendimo, nustatančio veiksmų programą mokymosi visą gyvenimą srityje 2007–2013 m. laikotarpiu.

2. Ekonomikos ir socialinių reikalų komitetas savo nuomonę pateikė 2005 m. vasario 10 d. (1)

3. Regionų komitetas savo nuomonę pateikė 2005 m. vasario 23 d. (2)

4. Europos Parlamentas savo nuomonę pateikė pirmuoju svarstymu 2005 m. spalio 25 d. (3)

5. 2006 m. liepos 24 d. Taryba priėmė bendrąją poziciją pagal EB sutarties 251 straipsnio 2 dalį.

II. TIKSLAS

Šis pasiūlymas dėl naujos visapusiškai integruotos ES programos švietimo ir mokymo srityje skirtas pakeisti taikomas Socrates, Leonardo da Vinci, e. mokymosi ir susijusias programas, kurių galiojimo laikas baigiasi 2006 m. pabaigoje. Mokymosi visą gyvenimą programą sudaro keturios paprogramės (viduriniam ugdymui skirta Comenius, aukštajam mokslui skirta Erasmus, profesiniam mokymui skirta Leonardo da Vinci ir suaugusiųjų švietimui skirta Grundtvig), kai kurios horizontaliosios priemonės ir Europos integracijai skirta Jean Monnet programa. Programos tikslas — mokymusi visą gyvenimą prisidėti prie Bendrijos kaip pažangios žinių visuomenės vystymosi siekiant strateginių Lisabonos tikslų ir Europos pridėtinę vertę tiesiogiai perduoti atskiriems piliečiams, puoselėjant Bendrijos švietimo ir mokymo sistemų sąveiką, bendradarbiavimą ir mobilumą.

III. BENDROSIOS POZICIJOS ANALIZĖ

1. Bendros pastabos

Tarybos bendroji pozicija išlieka visapusiškai suderinta su pradiniu Komisijos pasiūlymu, nors nemažai EP pakeitimų buvo įtraukta į tekstą ir keletas techninių patikslinimų — daugiausia susijusių su įgyvendinimo procedūromis — buvo atlikta sumažinus bendrą Programos finansinį paketą. Trys institucijos susitarė dėl patikslintų 6 200 milijonų eurų asignavimų (2004 m. kainomis — t. y. 6 970 milijonų eurų dabartinėmis kainomis), atsižvelgdamos į tarpinstitucinį susitarimą dėl 2007–2013 m. finansinės programos.

2. Nauji bendrosios pozicijos aspektai, lyginant su Komisijos pasiūlymu

Nepaisant mažesnių nei numatyta bendrų finansinių asignavimų, bendri Programos tikslai išlieka nepakitę, ir išlaikomas kiekybiškai apibrėžtų kiekvienos paprogramės tikslų principas. Be to, Programa siekiama padidinti finansuojamų projektų skaičių ir rūšį tuo atveju, jei ateityje padidėtų finansavimas.

Taryba taip pat siekė rasti pagal skirtingas paprogrames vykdomų projektų tinkamą pusiausvyrą, šiek tiek daugiau dėmesio skirdama suaugusiųjų švietimui atsižvelgiant į esamas užimtumo ir demografines tendencijas. Todėl Grundtvig programai skirti minimalūs asignavimai padidinami 4 %.

Taryba stengėsi supaprastinti projektų pareiškėjams skirtas administracines procedūras. Be to, ji vėl įvedė valdymo komiteto procedūrą, skirtą atskiriems atrankos sprendimams dėl projektų, tinklų ir pagalbinių priemonių, kai Bendrijos parama viršija 1 milijoną eurų, bei visiems projektams ir tinklams, priskiriamiems skersinės programos „politikos plėtojimo“ pagrindinei veiklai.

Siekdama, kad matomumas būtų geresnis, o tikslai būtų aiškiau išskirti, Taryba pertvarkė ir supaprastino daugumą pradinio pasiūlymo dalių; vienu pavyzdžiu galėtų būti kiekvienai paprogramei skirtų įgyvendinimo straipsnių sujungimas į vieną straipsnį (9). Siekiant didesnio aiškumo buvo atlikta keletas projekto patobulinimų. Be to, Taryba išsamiai apsvarstė 2 straipsnyje pateiktus sąvokų apibrėžimus, įtraukė konkrečias nuorodas į kokybės, gerų rezultatų ir inovacijų poreikį bei stengėsi užtikrinti veiksmingą stebėseną ir galimybę turėti palyginamus duomenis — bendras mokymosi visą gyvenimą politikos plėtojimo stiprinimo priemones.

Galiausiai, laikydamasi EP nuomonės, Taryba siekė padidinti mobilumą, visų pirma profesinį mokymą gaunančių stažuotojų mobilumą, skatinti tarpregioninį bendradarbiavimą įgyvendinant tarpvalstybinį mobilumą ir partnerystes bei stiprinti keitimąsi geriausia praktika. Ji taip pat pritarė EP prašymui įtraukti dar dvi paskirtąsias įstaigas — Europos specialiųjų poreikių ugdymo plėtros agentūrą, Midelfartas (Danija), ir Europos tarptautinį mokymo centrą, Nica (Prancūzija).

3. Europos Parlamento pakeitimai

3.1. Pakeitimai, kuriems pritarta visiškai, iš dalies ar iš esmės

Taryba galėjo visiškai ar iš dalies pritarti daugeliui Europos Parlamento pakeitimų.

1, 3, 6, 10, 11, 14, 15, 17, 18, 22, 23, 25, 27, 29, 30, 40, 42, 47, 49, 51, 59, 60, 62, 64, 67 ir 68 pakeitimai buvo įtraukti visa apimtimi.

5, 8, 9, 12, 19, 20, 24, 26, 31, 32, 36, 39, 48, 50, 58, 69 ir 71 pakeitimai buvo įtraukti iš dalies arba pakeista jų formuluotė.

3.2. Neįtraukti pakeitimai

Atsižvelgdama į pirmiau esančiame 1 skirsnyje nurodytą tarpinstitucinį susitarimą dėl finansinės programos, Taryba atmetė 43 pakeitimą, kuris susijęs su bendru biudžetu, 13, 45, 56 ir 66 pakeitimus, susijusius su kiekybiniais tikslais, kurie turi būti peržiūrėti. Nors Taryba negalėjo pritarti 70 pakeitime pateiktam Parlamento pasiūlymui dėl orientacinio keturių pagrindinių paprogramių biudžeto paskirstymo, kaip nustatyta B priedo 11 dalyje, jos galutinė pozicija išliko artima EP pozicijai.

Kai kurie pakeitimai (4, 7, 16, 28, 41) buvo atmesti remiantis tuo, kad jų turinys išdėstytas konstatuojamose dalyse ar kitose teisinio teksto nuostatose, o nuorodos į įvairių ES švietimo sistemų skirtumus (2 pakeitimas) ar į šių sistemų konvergenciją (20 ir 44 pakeitimai) buvo atmestos remiantis subsidiarumu. 21 pakeitimas dėl įmonių, aukštojo mokslo įstaigų ir mokslininkų sąveikos buvo suprantamas labiau kaip nuoroda į priemonę pasiekti tikslą, bet ne į patį tikslą, o 33 pakeitimas buvo laikomas netinkamu atsižvelgiant į sprendimo teisinį pagrindą.

Tarybos nuomone, 34 pakeitimas yra nepriimtinas, nes neaišku, kurie asmenys ir organai galėtų būti laikomi atsakingais už mokymosi visą gyvenimą politikos kryptis „Europos lygiu“. 35, 37, 52, 53, 54 ir 55 pakeitimai nebuvo palikti, nes jie laikomi arba per daug išsamiais, arba per daug konkrečiais teisinio teksto atžvilgiu, o dėl procedūrinės dalies 65 pakeitimas buvo laikomas savaime suprantamu ir dėl to taip pat atmestas.

46 pakeitimas dėl antros ar papildomos užsienio kalbos mokymosi buvo atmestas remiantis tuo, kad kai kurioms valstybėms narėms tai per didelis užmojis, o 57 pakeitimas, susijęs su ankstesnės patirties akreditavimu, buvo laikomas netinkamu įtraukti į Grundtvig programą.

Galiausiai, kadangi Taryba galėjo pritarti tik dviejų ar keturių papildomų paskirtųjų įstaigų įtraukimui, kaip paprašė EP, 61 ir 63 pakeitimuose nurodytos likusios dvi buvo atmestos.

IV. IŠVADA

Taryba mano, kad ši bendroji pozicija — tai suderintas tekstas, suteikiantis gerą pagrindą šios priemonės įgyvendinimo pradžiai, kartu skatinant mokymosi visą gyvenimą politikos krypčių plėtojimą Europoje. Ji visų pirma palankiai vertina šį integruotą požiūrį, kuris, į vieną priemonę sujungiant keletą programų ir veiksmų švietimo ir mokymosi srityse — nuo pradinio ugdymo iki suaugusiųjų švietimo, užtikrins didesnę sudedamųjų dalių darną ir sudarys sąlygas veiksmingiau remti lankstesnę veiksmų skalę. Ji taip pat palankiai vertina pastangas supaprastinti administracines procedūras ir programą padaryti patogesnę naudotojui. Atsižvelgdama į tai, Taryba artimiausioje ateityje tikisi pasiekti susitarimą su Parlamentu, siekiant kuo greičiau priimti šį sprendimą.

(1) OL C 221, 2005 9 8, p. 134.

(2) OL C 164, 2005 7 5, p. 59.

(3) Dok. 13675/05.